CELEX: C2005/205/33
Language: lt
Date: 2005-08-20 00:00:00
Title: 2005 m. birželio 15 d. Pirmosios Instancijos Teismo sprendimas, Byloje T-349/03 Corsica Ferries France SAS prieš Europos Bendrijų Komisiją (Valstybės pagalba — Ieškinys dėl panaikinimo — Pagalba restruktūrizavimui — Sprendimas pripažįstantis valstybės pagalbą suderinama su bendrąja rinka — Komisijos gairės — Pareiga motyvuoti — Sąlygų laikymasis — Minimali pagalba)

20.8.2005   
            
            
               LT
            
            
               Europos Sąjungos oficialusis leidinys
            
            
               C 205/19
            
         
      PIRMOSIOS INSTANCIJOS TEISMO SPRENDIMAS
   
   2005 m. birželio 15 d.
   Byloje T-349/03 Corsica Ferries France SAS prieš Europos Bendrijų Komisiją
       (1)
   
   (Valstybės pagalba - Ieškinys dėl panaikinimo - Pagalba restruktūrizavimui - Sprendimas pripažįstantis valstybės pagalbą suderinama su bendrąja rinka - Komisijos gairės - Pareiga motyvuoti - Sąlygų laikymasis - Minimali pagalba)
   (2005/C 205/33)
   Proceso kalba: prancūzų
   Byloje T-349/03 Corsica Ferries France SAS, įsteigta Bastia (Prancūzija), atstovaujama advokatų S. Rodrigues ir C. Scapel, nurodžiusių adresą dokumentams įteikti Liuksemburge, prieš Europos Bendrijų Komisiją, atstovaujamą C. Giolito ir H. Van Vliet, nurodžiusių adresą dokumentams įteikti Liuksemburge, palaikomą Prancūzijos Respublikos, atstovaujamos G. de Bergues ir S. Ramet, nurodžiusių adresą dokumentams įteikti Liuksemburge, bei Korsikos ir Viduržemio jūros valstybinės jūrų bendrovės SNCM (Société Nationale Maritime Corse-Méditerranée), įsteigtos Marselyje (Prancūzija), atstovaujamos pradžioje advokato H. Tassy, vėliau advokatų O. d'Ormesson ir A. Bouin, dėl prašymo panaikinti 2003 m. liepos 9 d. Komisijos sprendimą 2004/166/EB dėl pagalbos restruktūrizavimui, kurią Prancūzija planuoja suteikti Korsikos ir Viduržemio jūros valstybinei jūrų bendrovei SNCM (Société Nationale Maritime Corse-Méditerranée) (OL 2004, L 61, p. 13), Pirmosios instancijos teismas (trečioji kolegija), kurį sudaro kolegijos pirmininkas M. Jaeger ir teisėjai V. Tiili ir O. Czúcz; sekretorius administratorius I. Natsinas, 2005 m. birželio 15 d. priėmė sprendimą, kurio rezoliucinėje dalyje nurodyta:
   
               1.
            
            
               Panaikinti 2003 m. liepos 9 d. Komisijos sprendimą 2004/166/EB dėl pagalbos restruktūrizavimui, kurią Prancūzija planuoja suteikti Korsikos ir Viduržemio jūros valstybinei jūrų bendrovei SNCM (Société Nationale Maritime Corse-Méditerranée)
            
         
               2.
            
            
               Komisija padengia savo ir ieškovo patirtas bylinėjimosi išlaidas.
            
         
               3.
            
            
               Prancūzijos Respublika ir SNCM padengia savo bylinėjimosi išlaidas.
            
         
      (1)  OL C 7, 2004 1 10.